**Hortobágy Község Önkormányzata Képviselő-testületének .../2021. (X. 27.) önkormányzati rendelete**

**a község közterületeinek használatáról szóló 12/2018. (IX. 28.) önkormányzati rendelet módosításáról**

Hortobágy Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján eljárva a közterület használatáról a következőket rendeli el:

**1. §**

Hatályát veszti A község közterületeinek használatáról szóló 22/2005. (IX.20.) önkormányzati rendelet.

**2. §**

Hatályát veszti a község közterületeinek használatáról szóló 22/2005. (IX. 20.) önkormányzati rendelet módosításáról szóló 4/2017. (I.30.) önkormányzati rendelet.

**3. §**

A község közterületeinek használatáról szóló 12/2018. (IX.28.) önkormányzati rendelet 3. § (3) bekezdése helyébe a következő rendelkezés lép:

„(3) Közterület használati megállapodás szükséges:

a) közterületbe 10 cm-es túli benyúló üzlethomlokzat (portál) kirakatszekrény, üzleti védtető (előtető ernyőszerkezet), hirdető berendezés (fényreklám) továbbá cég és címtábla elhelyezésére,

b) árusító-és egyéb fülke (pl.: élelmiszer, cukorka, gyümölcs, virág, könyv, hírlap, dohány árusítására szolgáló építmény, pavilon, sátor, stb.) elhelyezésére, alkalmi és mozgóárusításra,

c) az építési munkával kapcsolatos állvány, építőanyag és törmelék elhelyezésére,

d) javító szolgáltató tevékenységre,

e) vendéglátó-ipari előkert céljára,

f) üzleti szállítás vagy rakodás alkalmával göngyölegek elhelyezésére, árukirakodásra,

g) kiállítás továbbá kulturális, szórakoztató és mutatványos tevékenység céljára,

h) film- és televízió felvételre,

i) géperejű bérkocsi, taxi állomáshelyére gépkocsinként,

j) teher és különleges gépjárművek, valamint ezek vontatványainak elhelyezésére gépjárművenként,

k) közhasználatra még át nem adott közterületek ideiglenes hasznosítására,

l) olyan technológiai berendezés által elfoglalt területre, amely növényvédő szer – folyékony műtrágya –, tüzelőolaj, üzemanyag tárolására szolgál,

m) közterületen, közút felett kifeszített hirdető, molinó elhelyezésére,

n) földbe rögzített, tartószerkezettel rendelkező reklámtábla, óriásplakát elhelyezésére.

o)  elektromos töltőállomás kialakítása és üzemeltetése”

**4. §**

A község közterületeinek használatáról szóló 12/2018. (IX.28.) önkormányzati rendelet 6. § (1) bekezdése helyébe a következő rendelkezés lép:

„(1) A közterület használója a közterület rendeltetésétől eltérő használatáért díjat köteles fizetni, melynek mértékét az 1. melléklet tartalmazza.”

**5. §**

A község közterületeinek használatáról szóló 12/2018. (IX.28.) önkormányzati rendelet 7. § (1) bekezdése helyébe a következő rendelkezés lép:

„(1) A közterületet árusítás céljára használó a kereskedelmi tevékenységek végzésének feltételeiről szóló jogszabályban rögzített termékeket árusíthatja. A közterület használója köteles az árusító hely környékét az árusítás ideje alatt tisztán tartani.”

**6. §**

A község közterületeinek használatáról szóló 12/2018. (IX.28.) önkormányzati rendelet 1. melléklete helyébe az 1. melléklet lép.

**7. §**

Ez a rendelet 2021. november 1-jén lép hatályba, és 2021. november 2-án hatályát veszti.

**1. melléklet**

|  |  |
| --- | --- |
| **A közterület használat célja** | **Nettó díj** |
| a) Közterületbe 10 cm-es túli benyúló üzlethomlokzat (portál), kirakatszekrény, üzleti védtető (előtető, ernyőszerkezet), hirdető-berendezés (fényreklám) továbbá cég és címtábla | 3725.- Ft/m2/év |
| b) Árusító és egyéb fülke (pl. élelmiszer, cukorka, gyümölcs, virág, könyv, hírlap, dohány árusítására szolgáló építmény, pavilon, sátor, stb.) elhelyezésére, alkalmi és mozgóárusítás | 336.- Ft/m2/nap |
| c) Építési munkával kapcsolatos állvány, építőanyag és törmelék elhelyezése | 115.- Ft/m2/hó |
| d) Javító szolgáltató tevékenységre | 86.- Ft/m2/nap |
| e) Vendéglátó-ipari előkert céljára | 2640.- Ft/m2/év |
| f) Üzleti szállítás vagy rakodás alkalmával göngyölegek elhelyezésére, árukirakodásra | 264.- Ft/m2/év |
| g) Kiállítás, továbbá kulturális, szórakoztató és mutatványos tevékenység céljára | 86.- Ft/m2/nap |
| h)Film- és televízió felvétel céljára | 86.- Ft/m2/nap |
| i) Géperejű bérkocsi, taxi állomáshelye gépkocsinként | 3635.- Ft/év |
| j) Teher és különleges gépjárművek, valamint ezek vontatmányainak elhelyezése gépjárművenként | 504.- Ft/m2/hó |
| k) Közhasználatra még át nem adott közterületek ideiglenes hasznosítása | 43.- Ft/m2/év |
| l) Olyan technológiai berendezés által elfoglalt terület, amely növényvédő szer - folyékony műtrágya - tüzelőolaj, üzemanyag tárolására szolgál | 1885.-Ft/m2/hó |
| m) Közterületen, közút felett kifeszített hirdető, molinó használata | 120.- Ft/m2/hó |
| n) Földbe rögzített, tartószerkezettel rendelkező reklámtábla, óriásplakát elhelyezése | 2000.- Ft/m2/hó |
| o) Elektromos töltőállomás üzemeltetése | 1,50.- Ft/szolgáltatott kWh |